
П О З Д Р А В И Т Е Л Е Н   А Д Р Е С
От Управителния съвет на Национална аптечна браншова организация
По случай 50-годишния юбилей на град Земен

Уважаеми господин Златанов,
Поздравяваме Ви най-сърдечно по случай 50- годишния юбилей на град Земен, като пожелаваме на Вас и жителите на града здраве и благополучие!
Този юбилей е повод за гордост от натрупания опит и постигнатите успехи в развитието на града.
Пожелаваме Ви да съхраните творческия си дух и ентусиазъм, за да следвате добрите традиции, утвърдени в дълголетната история на град Земен и да откривате нови перспективи за неговото развитие!
Пример за това е отдадената Ви работа в посока отваряне на аптека в града, за което специално Ви поздравяваме, и считаме, че Вие сте етикет, за това как един кмет трябва да настоява за благоденствието на управляваната от него община.
Убедени сме, че благодарение на Вашите усилия, старания и всеотдайност град Земен ще продължи да оставя незаличима следа както в облика на област Перник, така и в България!

С уважение:
Маг.-фарм. д-р Константин Качулев
Председател на Управителния съвет на Национална аптечна браншова организация 

